ดิฉันฉีดยาคุมแบบ 1 เดือนมาประมานปีนึงแล้ว ประจำเดือนมาบ้างไม่มาบ้าง คืออยากทราบว่า การฉีดยาคุมแบบนี้ตลอดมีโอกาสจะท้องมั้ยค่ะ แช้วอาการปมร่วงเยอะนี่เกี่ยวกับผลข้างเคียงยามั้ยค่ะ
สวัสดีค่ะ ยาฉีดคุมกำเนิดชนิดที่ฉีดทุก 1 เดือน เป็นยาฉีดชนิดฮอร์โมนรวมที่มักทำให้ประจำเดือนมาทุกเดือน แต่อาจมีปริมาณประจำเดือนมาน้อยหรือบางรายอาจขาดหายไปก็ได้ หากยังคงไปฉีดตามกำหนดนัดต่อเนื่อง ยาฉีดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.2%สำหรับอาการผมร่วง การฉีดยาคุมกำเนิดไม่น่าเป็นสาเหตุค่ะ แต่มักจะทำให้ขนตามร่างกาย เช่น แขน ขา ร่วงมากกว่า โดยเฉพาะในคนที่เดิมมีระดับฮอร์โมนเพศชายมากกว่าปกติดังนั้นการมีผมร่วมจึงน่าจะเกิดจากสาเหตุอื่นๆ เช่น- อายุที่มากขึ้น- เป็นผมร่วงจากพันธุกรรม- มีความเจ็บป่วยทางร่างกาย เช่น หลังการผ่าตัดใหญ่ เป็นต้น- มีโรคทางกายต่างๆ เช่น มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย)โรคภูมิแพ้ตนเองชนิด discoid lupus erythematosusโรคสะเก็ดเงิน เป็นต้น- การใช้สารเคมีกับผมมากเกินไป เช่น การย้อมผม การดัดผม การยืดผม ที่บ่อยเกินไป- การใช้ยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกิน- การเจ็บป่วยทางจิตใจที่รุนแรง เช่น โรคเครียด- โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยหากผมร่วงเกินวันละ 100 เส้น หรือทำให้ผมบางลงชัดเจน ก็ควรไปพบแพทย์เพื่อตรวจหาสาเหตุค่ะ